wickkiey/tamil-wikipedia-chunked huggingface dataset:
# பெரும் பொருளியல் நிலைத் தேக்கம்

வீதம் உள்ள நாடுகளைக் காட்டும் உலக வரைபடம் (பழுப்பு வண்ணத்தில் உள்ள நாடுகள் தேக்கநிலையில்.)]]
**பெரும் பொருளியல் நிலைத் தேக்கம்** (*Great Recession* (சில நேரங்களில் **குறைந்த தேக்கநிலை**, **நீள் தேக்கநிலை**, என்றும் **2009இன் உலக தேக்கநிலை**) 2000களின் பத்தாண்டுகளில் ஏற்பட்ட உலகளாவிய பொருளியல் சரிவைக் குறிக்கிறது. இத்தேக்கநிலையின் தாக்கம் தொடர்ந்து பல ஆண்டுகளுக்கு இருந்து வந்துள்ளது.  
ஒவ்வொரு நாட்டிலும் இந்த தேக்கநிலை எப்போது துவங்கியது, முடிந்தது என்பதில் பெரும் வேறுபாடுகள் உள்ளன; சில நாடுகள் இத்தேக்கநிலையை உணரவில்லை. சீன மக்கள் குடியரசு, இந்தியா, ஆஸ்திரேலியா, தென் கொரியா, இந்தோனேசியா போன்ற நாடுகள் எவ்வித தேக்கநிலையையும் எதிர்கொள்ளவில்லை. ஐரோப்பாவிலிருந்த பல நாடுகள் முதலாவதிற்கு ஏறத்தாழ மூன்றாண்டுகளுக்குப் பிறகு இரண்டாவது தேக்கநிலையையும் எதிர்கொண்டன. இந்த இரண்டாவது தேக்கநிலையை ஜெர்மனி, சுவிட்சர்லாந்து, சுவீடன், ஐக்கிய இராச்சியம் போன்ற நாடுகள் எதிர்கொள்ளவில்லை.  
இந்தப் பொருளியல் நிலைத் தேக்கம் உலகப் பொருளியல்நிலையில் பெரும் தாக்கமேற்படுத்தியது. இரண்டாம் உலகப் போருக்குப் பிறகான மோசமான உலகளாவிய தேக்கநிலையாக இது அமைந்தது. இந்தப் பெரும் சர்வதேச பொருளாதார மந்தநிலையின்போது பல நிதிநெருக்கடிகள் ஏற்பட்டன; இந்த மந்தநிலை ஐக்கிய அமெரிக்காவின் இரண்டாம் நிலை அடமானச் சந்தைச் சிக்கலாலும் 2008-2009 உலகப் பொருளாதார நெருக்கடியாலும் உருவானது. ஐரோப்பிய அரசுகளின் கடன் நெருக்கடி சிக்கன நடவடிக்கைகள், உயர்ந்த குடும்பக் கடன்கள், வணிக சமமின்மை, உயர்ந்தநிலையிலான வேலையின்மை, 2014இல் குறைந்த வளர்ச்சி எதிர்பார்ப்பு போன்றவற்றின் தாக்கங்களால் பல நாடுகளில் முழுமையான மீளப் பெறுகைக்கு தடங்கல்கள் ஏற்பட்டுள்ளன.
# பெரும் பொருளியல் நிலைத் தேக்கம்

## இது குறித்து மேலும் அறிய

- John C. Coffee, ‘What went wrong? An initial inquiry into the causes of the 2008 financial crisis’ (2009) 9(1) Journal of Corporate Law Studies 1
- William D. Cohan, *The Last Tycoons: The Secret History of Lazard Frères & Co.*. New York, Broadway Books (Doubleday), 2007.
- William D. Cohan, *House of Cards: A Tale of Hubris and Wretched Excess on Wall Street*, [a novel]. New York, Doubleday, 2009.
- Fengbo Zhang: 1.Perspective on the United States Sub-prime Mortgage Crisis , 2.Accurately Forecasting Trends of the Financial Crisis , 3.Stop Arguing about Socialism versus Capitalism .
- Fried, Joseph, *Who Really Drove the Economy into the Ditch?* (New York, NY: Algora Publishing, 2012) .
- Funnell, Warwick N. *In government we trust: market failure and the delusions of privatisation* / Warwick Funnell, Robert Jupe and Jane Andrew. Sydney: University of New South Wales Press, 2009. (pbk.)
- Harman, Chris *Zombie Capitalism: Global Crisis and the Relevance of Marx* / London: Bookmarks Publications 2009.
- Paulson, Hank, *On the Brink*. London, Headline, 2010.
- Read, Colin. *Global financial meltdown: how we can avoid the next economic crisis* / Colin Read. New York: Palgrave Macmillan, c2009.
- Wallison, Peter, *Bad History, Worse Policy* (Washington, D.C.: AEI Press, 2013) .
- Woods, Thomas E. *Meltdown: A Free-Market Look at Why the Stock Market Collapsed, the Economy Tanked, and Government Bailouts Will Make Things Worse* / Washington DC: Regnery Publishing 2009.
- Ivo Pezzuto ''Miraculous Financial Engineering or Toxic Finance? The Genesis of the U.S. Subprime Mortgage Loans Crisis and its Consequences on the Global Financial Markets and Real Economy" (2008) ISSN 1662-761X. Journal of Governance and Regulation / Volume 1, Issue 3, 2012 of Virtus Interpress
# மருத்துவக்குடி ஐராவதேஸ்வரர் கோயில்

**மருத்துவக்குடி ஐராவதேஸ்வரர் கோயில்** (இடைக்குளம்) தஞ்சாவூர் மாவட்டம் ஆடுதுறைக்குத் தெற்கில் 2 கி.மீ. தொலைவில் உள்ளது. இது ஒரு தேவார வைப்புத்தலமாகும்.
# மருத்துவக்குடி ஐராவதேஸ்வரர் கோயில்

## இறைவன், இறைவி

இத்தலத்து இறைவன் ஐராவதேஸ்வரர், இறைவி அபிராமி.
# மருத்துவக்குடி ஐராவதேஸ்வரர் கோயில்

## திருநீலக்குடி சப்தஸ்தானம்

திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.
# மருத்துவக்குடி ஐராவதேஸ்வரர் கோயில்

## தீர்த்தம்

இத்தலத்து தீர்த்தம் சந்திரபுஷ்கரணி ஆகும்.
# ஐபாடு நானோ

ஐபாடு நானோ (iPod nano) என்பது கையடக்க ஊடக இயக்கக் கருவியாகும். இதை ஆப்பிள் நிறுவனம் வடிவமைத்து, சந்தைப்படுத்தியது. ஐபாடு மினிக்கு மாற்றாக ஐபாடு நானோ உருவாக்கப்பட்டது. இது 2005-ஆம் ஆண்டில் செப்டம்பர் ஏழாம் நாளில் வெளியிடப்பட்டது. இந்தக் கருவி ஏழு முறை மேம்படுத்தப்பட்டு, புதுப்பிக்கப்பட்டு வெளிவந்துள்ளது. முதலாவதாக வெளிவந்ததை முதலாம் தலைமுறை என்றும், பின்னர் தொடர்ந்து வெளியானவற்றை அடுத்தடுத்த தலைமுறைகள் என்றும் குறிப்பிடுகின்றனர். இறுதியாக ஏழாம் தலைமுறை ஐபாடு வெளியானது.  
இது ஏஏசி, எம்பி3, ஆடிபிள் ஆகிய ஒலிவடிவங்களை ஏற்கும்.  
=
# திருப்பதி ஊரகம்

**திருப்பதி ஊரக மண்டலம்**, ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
# திருப்பதி ஊரகம்

## ஆட்சி

இந்த மண்டலத்தின் எண் 26. இது ஆந்திர சட்டமன்றத்திற்கு சந்திரகிரி சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
# திருப்பதி ஊரகம்

## ஊர்கள்

இந்த மண்டலத்தில் 29 ஊர்கள் உள்ளன.  
1. சேர்லோபல்லி
1. பூடிபட்லா
1. காலூர்
1. மல்லவரம்
1. பைடிபல்லி
1. பாதக்கால்வா
1. கொல்லப்பல்லி
1. பேரூர்
1. தும்மலகுண்டா
1. சிகுருவாட வடக்கு கண்டம்
1. மல்லங்குண்டா
1. வேதாந்தபுரம்
1. அவிலாலா
1. திருச்சானூர்
1. தாமினீடு
1. பாடி
1. கொத்தூர்
1. பிராமணப்பட்டு
1. பானகம்
1. வேமூர்
1. யோகிமல்லவரம்
1. முண்டுலபூடி
1. தானப்பல்லி
1. குன்றப்பாக்கம்
1. நல்லமணி கால்வா
1. குப்புசந்திரப்பேட்டை
1. ராமானுஜபல்லி
1. சிகுருவாட தெற்கு கண்டம்
1. துர்கசமுத்திரம்
# சரோஜ் வசிஷ்ட்

**சரோஜ் வாசிஷ்ட்** கதைசொல்லி, அனைத்திந்திந்திய வானொலியிலிருந்து ஓய்வு பெற்ற அதிகாரி, மொழிபெயர்ப்பாளர், எழுத்தாளர் எனப் பன்முகப்பரிமாணம் கொண்ட பெண்மணியாவார். திகார் சிறையில் கைதிகளுக்குக் கதை சொல்ல கிரண் பேடியிடம் அனுமதி கேட்டு வெளியிலிருந்து சென்று, சிறையிலிருந்த 1200 சிறுவர்களுக்குக் கதை சொல்லி அவர்களுக்கு அன்புள்ள தாய்மையின் வடிவாக இவர் மாறியதை கிரண் பேடி குறிப்பிட்டுள்ளார். வளரிளம் பருவத்தினர் மீது மிகுந்த அக்கறை கொண்டவர். 1993 ஆம் ஆண்டில் இவரது வயது 60. இவர் இல்லாமல் இருந்திருந்தால் சிறை வறுமையுற்றுப் போயிருக்கும் என்றும் சிறுவர் வார்டின் சிறுவர்கள் இவர் போகாமல் இருந்தால் கவலையுற்று பலமுறை விசாரிப்பார்கள் என்றும் இவர் மீது மிகுந்த மரியாதை வைத்திருந்தார்கள் என்றும் தமது நூலில் கிரண்பேடி குறிப்பிடுகிறார்.  
இவர் ’*அது ஒன்றும் நிகழாதது போலிருந்தது*’ என்ற தமது இந்தி நூலில் திகார் சிறையில் தாம் செய்த பணிகளின் கதைகளைக் கூறியுள்ளார்.  
திகார் சிறை நூலகத்திற்குப் பல நூல்களை சேர்த்ததுடன், பல பதிப்பாளர்களையும் சிறை நூலகங்களுக்கு புத்தகங்களை நன்கொடையாக வழங்க வைக்க முயன்றார். தமது பணிகளுக்காக பல விருதுகளைப் பெற்றுள்ளார்.
# ரொம்பிசெர்லா, சித்தூர் மாவட்டம்

ரொம்பிசெர்லா மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
# ரொம்பிசெர்லா, சித்தூர் மாவட்டம்

## ஊர்கள்

இந்த மண்டலத்தில் ஏழு ஊர்கள் உள்ளன.  
1. கானுகசிந்தா
1. பெத்தமல்லேலா
1. மோடுமல்லேலா
1. ரொம்பிசெல்ரா
1. பண்டகிந்தபல்லி
1. பெத்தகொட்டிகல்லு
1. பொம்மய்யகாரிபல்லி
# பீலேர்

பிலேர் மண்டலம் ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
# பீலேர்

## ஊர்கள்

இந்த மண்டலத்தில் பதினைந்து ஊர்கள் உள்ளன.  
1. மேள்ளசெருவு
1. தலுபுலா
1. ஜண்டுலா
1. முடுபுலவேமுலா
1. ஆவுவாரிபல்லி
1. காவாலிபல்லி
1. மத்தெலசெருவு
1. வேபுலபைலு
1. போடுமல்லுவாரிபல்லி
1. கூடரேவுபல்லி
1. பீலேர்
1. தொட்டிபல்லி
1. ரேகுல்லு
1. அக்ரகாரம்
1. யெர்ரகுண்டுலபல்லி
# இந்திரலோகத்தில் நா. அழகப்பன்

***இந்திரலோகத்தில் நா அழகப்பன்***, தம்பி ராமையா இயக்கத்தில் வெளியான தமிழ்த் திரைப்படமாகும். இது இம்சை அரசன் 23ம் புலிகேசி திரைப்படத்தின் பெருவெற்றியைத் தொடர்ந்து வடிவேலு கதாநாயகனாக நடித்த இரண்டாவது திரைப்படமாகும். இம்சை அரசன் 23ம் புலிகேசி திரைப்படத்தைப் போலவே இந்தத் திரைப்படமும் ஒரு வரலாற்றுத் திரைப்படமாக அமைந்தாலும், இத்திரைப்படத்தில் வரலாற்றுக் கதைக்கும் தற்கால வாழ்வுக்கும் இடையே ஒரு தொடர்பினை உருவாக்கி திரைக்கதையை அமைத்திருப்பது குறிப்பிடத்தக்கது.
# இந்திரலோகத்தில் நா. அழகப்பன்

## நடிகர்கள்

- வடிவேலு – இந்திரன்/ எமன்/ நா. அழகப்பன்
- யாமினி சர்மா – ரம்பா , ஊர்மிளா
- நாசர் – நாரதர்
- சிரேயா சரன்
- தம்பி ராமையா – சித்திரகுப்தர்
- தியாகு
- மனாே பாலா
- பாேண்டா மணி
- சுமித்ரா - அழகப்பன் அம்மா
- **அம்பானி சங்கர்**
- **தியாகு**
- **கிங்காங்**
- **முருகன்**
# இந்திரலோகத்தில் நா. அழகப்பன்

## வீட்டு ஊடகம்

இந்த திரைப்படத்தின் செய்மதித் தொலைக்காட்சி உரிமையை கலைஞர் தொலைக்காட்சி பெற்றது.
# இந்திரலோகத்தில் நா. அழகப்பன்

## விமர்சனம்

ஆனந்த விகடன் வார இதழில் வந்த விமர்சனத்தில் "பிரமாண்ட பிரமாண்ட பிரமாண்ட பிரமாண்டமாக செட்டு போட்டு, மாங்கு மாங்கு மாங்கு மாங்கென்று வசனம் எழுதி, வண்டி வண்டி வண்டி வண்டியாக அட்வைஸ் கொடுத்து, தப்பு தப்பு தப்பு தப்பாக சென்டிமென்ட் வைத்து, துளி துளி துளி துளியூண்டு காமெடியோடு..." என்று எழுதினர். பிலிமி பீட் வலைத்தளத்தில் "இந்திரலோகத்தில் நா. அழகப்பன்- கந்தரகோலம்! கவுத்திபுட்டாங்கப்பா..." என்று எழுதினர்.
# பலெர்மோ தீங்கு அறியும் அளவுகோல்

**பலெர்மோ தீங்கு அறியும் அளவுகோல்*** (Palermo Technical Impact Hazard Scale)* என்பது புவியருகு விண்பொருட்கள் மோதலின் போது உருவாகும் தீங்குகளை அளவிட வானியலாளர்களுக்கு உதவும் தொழில்நுட்ப மடக்கை அளவுகோல் ஆகும். இது மோதலின் நிகழ்தகவு மற்றும் அதன் இயக்க ஆற்றல் போன்ற இரண்டு வகையான தகவல்களைச் சேர்த்து தீங்கின் அளவை கொடுக்கும்.
# டி. ஆர். இராமச்சந்திரன்

**டி. ஆர். இராமச்சந்திரன்** (*T. R. Ramachandran*; சனவரி 9, 1917 - நவம்பர் 30, 1990) பழம்பெரும் தமிழ்த் திரைப்பட நடிகர் ஆவார். கிட்டத்தட்ட 150 திரைப்படங்களில் கதாநாயகனாகவும், பிற முக்கிய வேடங்களிலும், துணை வேடங்களிலும் நடித்துள்ளார். எந்த வேடத்தில் நடித்தாலும், நகைச்சுவை நடிகராகவே இவரின் நடிப்பு பெரும்பாலும் அமைந்திருந்தது.
# டி. ஆர். இராமச்சந்திரன்

## வாழ்க்கைச் சுருக்கம்

இராமச்சந்திரனின் கரூர் மாவட்டத்திலுள்ள திருக்காம்புலியூரில் விவசாயியாக இருந்த ரங்காராவ், ரங்கம்மாள் ஆகியோருக்கு 1917 சனவரி 9 இல் பிறந்தார். இவருக்கு இரு சகோதரர்கள். நான்கு வயதிலேயே தாய் இறக்கவே தந்தை மறுமணம் செய்து கொண்டார். இராமச்சந்திரன் பாட்டியாரின் ஊரான குளித்தலையில் உள்ள பள்ளிக்கூடத்தில் படித்தார்.
# டி. ஆர். இராமச்சந்திரன்

## நாடகங்களில் நடிப்பு

இராமச்சந்திரனுக்குப் படிப்பில் ஈடுபாடு இருக்கவில்லை. குடும்ப நண்பர் இராகவேந்திரராவ் என்பவரின் நாடக அனுபவங்களைக் கேட்ட இராமச்சந்திரனுக்கு நாடகங்களில் நடிக்க விருப்பமேற்பட்டது. தந்தையின் அனுமதியுடன், 1936 ஆம் ஆண்டில் மதுரையில் ஜகந்நாத அய்யர் நடத்தி வந்த ‘பாலமோகன ரஞ்சித சங்கீத சபா‘ என்ற நாடகக் கம்பனி கொல்லத்தில் முகாமிட்டிருந்த போது அவர்களது நாடகங்களில் சிறிய வேடங்களில் நடித்தார். இக்கம்பனி சில காலத்திலேயே மூடப்பட்டதை அடுத்து உள்ளூரைச் சேர்ந்த மணி ஐயர் என்பவர் இக்கம்பனியை நடத்தி வந்தார். இவருடன் நாடகக் கம்பனியில் பணியாற்றிய எஸ். வி. வெங்கட்ராமன் (பின்னாளில் பிரபலமான இசை அமைப்பாளர்) புதிதாகத் தொடங்கிய நாடகக் கம்பெனி ஒன்றில் ராமச்சந்திரனும் அவரது குழுவினரும் சேர்ந்தனர். கருநாடகத்தில் கோலார் நகரில் தங்கியிருந்து நாடகங்களை நடத்தினர். அங்கும் அவர்களுக்குப் பெரும் நட்டம் ஏற்படவே, வெங்கட்ராமன் திரைப்பட வாய்ப்புகளை எதிர்பார்த்து பெங்களூர் சென்றார்.
# டி. ஆர். இராமச்சந்திரன்

## சொந்த வாழ்க்கை

டி. ஆர். இராமச்சந்திரனின் திருமணம் 1948-ல் நடந்தது. ஜெயந்தி, வசந்தி என்று 2 மகள்கள். திரைப்படத்துறையில் இருந்து ஓய்வு பெற்ற பின்னர், அமெரிக்காவில் மகளுடன் வசித்து வந்தார். அங்கு அவர் 1990 ஆம் ஆண்டில் காலமானார்.
# டி. ஆர். இராமச்சந்திரன்

## நடித்த திரைப்படங்கள்

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 1937 | ''நந்தகுமார் | முதல் படம் |  |
| 1940 | *வாயாடி* | கணவன் | கதாநாயகனாக நடித்த முதல் படம் |
| 1941 | *சபாபதி* | சபாபதி எம். | பெரும் வெற்றி |
| 1942 | *கண்ணகி* |  |  |
| 1943 | *திவான் பகதூர்* |  |  |
| 1944 | *பிரபாவதி* |  |  |
| 1945 | *மானசம்ரட்சணம்* |  |  |
| 1945 | *ஸ்ரீ வள்ளி* |  |  |
| 1946 | *அர்த்தநாரி* |  |  |
| 1946 | *லவங்கி* |  |  |
| 1946 | *சகடயோகம்* |  |  |
| 1946 | *வித்யாபதி* |  |  |
| 1946 | *விஜயலட்சுமி* |  |  |
| 1946 | *விகடயோகி* |  |  |
| 1947 | *நாம் இருவர்* |  |  |
| 1947 | *கடகம்* |  |  |
| 1947 | *குண்டலகேசி* |  |  |
| 1947 | *மகாத்மா உதங்கர்* |  |  |
| 1947 | *ருக்மாங்கதன்* |  |  |
| 1948 | *கோகுலதாசி* |  |  |
| 1948 | *சம்சார நௌகா* |  |  |
| 1949 | *வாழ்க்கை* | தந்தை |  |
| 1949 | *கீத காந்தி* |  |  |
| 1949 | *நவஜீவனம்* |  |  |
| 1951 | *சௌதாமினி* |  |  |
| 1951 | *சிங்காரி* |  |  |
| 1952 | *மாப்பிள்ளை* |  |  |
| 1954 | *கல்யாணம் பண்ணியும் பிரம்மச்சாரி* | கணபதி |  |
| 1954 | *பொன்வயல்* |  |  |
| 1954 | *ராஜி என் கண்மணி* |  |  |
| 1955 | *எல்லாம் இன்ப மயம்* |  |  |
| 1955 | *கோமதியின் காதலன் * |  |  |
| 1955 | *கள்வனின் காதலி* | கமலபதி |  |
| 1955 | *மேதாவிகள்* |  |  |
| 1957 | *மணமகன் தேவை* |  |  |
| 1957 | *சமய சஞ்சீவி* |  |  |
| 1957 | *தங்கமலை ரகசியம்* |  |  |
| 1957 | *யார் பையன்* |  |  |
| 1958 | *அன்பு எங்கே* |  |  |
| 1958 | *கடன் வாங்கி கல்யாணம்* |  |  |
| 1958 | *நீலாவுக்கு நெறஞ்ச மனசு* |  |  |
| 1959 | *நல்ல தீர்ப்பு* |  |  |
| 1959 | *பத்தரைமாத்து தங்கம்* |  |  |
| 1959 | *பிரசிடெண்ட் பஞ்சாட்சரம்* |  |  |
| 1959 | *ராஜ சேவை* |  |  |
| 1959 | *வண்ணக்கிளி* |  |  |
| 1960 | *பாக்தாத் திருடன்* | எம்ஜிஆர் உடன் நகைச்சுவை வேடத்தில் |  |
| 1960 | *அடுத்த வீட்டுப் பெண்* | கதாநாயகன் |  |
| 1960 | *படிக்காத மேதை* | துணை நடிகர் |  |
| 1960 | *விடிவெள்ளி* |  |  |
| 1961 | *புனர் ஜென்மம்* |  |  |
| 1962 | *ஆலயமணி* |  |  |
| 1963 | *அறிவாளி* |  |  |
| 1963 | *நான் வணங்கும் தெய்வம்* |  |  |
| 1966 | *அன்பே வா* | புண்ணியகோடி, (சரோஜாதேவியின் தந்தை) |  |
| 1966 | *சாது மிரண்டால்* |  |  |
| 1968 | *தில்லானா மோகனாம்பாள்* | வரதன், மிருதங்கம் வாசிப்பவர் |  |
| 1968 | *திருமால் பெருமை* |  |  |
| 1982 | *தேவியின் திருவிளையாடல்* | } |  |
# டி. ஆர். இராமச்சந்திரன்

## பெற்ற விருதுகள்

- கலைமாமணி விருது
# பாலாக்ணுமா அரண்மனை

**பாலாக்ணுமா அரண்மனை** (*Falaknuma Palace*) ஐதராபாத்திலுள்ள அழகான அரண்மனைகளில் ஒன்றாகும். இது ஐதராபாத்தைச் சேர்ந்த பைகா குடும்பத்தினருக்கு சொந்தமாக இருந்தது, பின்னர் இதை அவர்களிடமிருந்து ஐதராபாத் நிசாம் வாங்கினார். 32 ஏக்கர் பரப்பளவினைக் கொண்ட இந்த அரண்மனை சார்மினாரிலிருந்து ஐந்து கிலோ மீட்டர் தொலைவில் உள்ளது. இதனைக் கட்டியவர் நவாப் விகார்-உல்-உம்ரா ஆவார். இவர் ஆறாவது நிசாமின் மாமாவும் நவாப் மிர் மஹபூப் அலி கான் பஹதூரின் சொந்தமும் ஆவார்.  
பாலாக்ணுமா என்பதற்கு “வானத்தைப் போல” அல்லது “ஆகாயத்தின் பிம்பம்” என்று உருது மொழியில் பொருள்படும்.
# பாலாக்ணுமா அரண்மனை

## வடிவமைப்பு

ஒரு ஆங்கில கட்டிட வல்லுநரால் இந்த அரண்மனை கட்டப்பட்டது. இதற்கான அடிக்கல் சர் விகார் அவர்களால் 1884 ஆம் ஆண்டு, மார்ச் 3 ஆம் நாள் நடப்பட்டது. இவர் குட்டாஸ் அவர்களின் பேரன் ஆவார். (குட்டாஸ் சர் சார்லஸ் டார்வினின் நண்பர்). கோல் பங்களா மற்றும் ஜெனானா மஹால் முழுவதும் பளிங்கு கற்களால் செய்யப்பட்டவை. இதன் மொத்த பரப்பளவு, 93,971 சதுர மீட்டர்.  
இந்த அரண்மனை ஒரு தேளின் வடிவத்தில் வடிவமைக்கப்பட்டுள்ளது. அதன் இரண்டு கொடுக்குகள் போல வடக்குப்புறம் நீண்டுள்ளது. அரண்மனையின் நடுப்பகுதி முக்கிய கட்டிடம் மற்றும் சமையலறை, கோல் பங்களா, ஜெனானா மஹால் மற்றும் அந்தப்புரத்தினைக் கொண்டுள்ளது. ஒரு சீரிய பயணியான நவாப்பின் தாக்கங்கள் இந்த கட்டிடங்களில் காட்டப்பட்டுள்ளன. பாலாக்ணுமா பேலஸ் இத்தாலியன் மற்றும் டியூடர் கட்டிடக்கலையுடன் கூடிய அரிய கட்டிடம் ஆகும். இதன் கண்ணாடி ஜன்னல்கள் வெவ்வேறு நிறங்களை அறைகளுக்கு வழங்கக்கூடியது.
# பாலாக்ணுமா அரண்மனை

## வரலாறு

ஐதராபாத் இராச்சியத்தின் முதன்மை அமைச்சராக 1893 முதல் 1901 வரை பணியாற்றிய சர் விகார், இந்த அரண்மனையினை நிசாமிடம் ஒப்படைக்கும் வரை தனது தனிமையான இருப்பிடமாகவே பயன்படுத்தி வந்தார். அதன் பின்பு 1897 – 1898 ஆம் ஆண்டுகளில் ஐதராபாத்தின் ஆறாவது நிசாமிடம் ஒப்படைத்தார். இவர் மூன்றாம் நிசாமான நவாப் சிகந்தர் ஜாஹ் அலி கானுடைய தாய்வழி பேரன் ஆவார். ஆறாவது நிசாமான நவாப் மிர் மஹபூப் அலி கானுடைய மூத்த சகோதரியான இளவரசி ஜஹந்தருன்னிசா பேஹம் சஹிபாவினை இவர் திருமணம் செய்துகொண்டார். இவரின் மனைவியின் பெயர் பெண் விகார் உல்-உமர் என கட்டிடங்கள் மற்றும் மரப்பொருட்கள் எங்கும் பொறிக்கப்பட்டுள்ளது. சர் விகார் ஐதராபாத்திற்கு பிரதமராக இருந்ததுடன் பைகாவின் அமீராகவும் இருந்தார்.  
பாலாக்ணுமா அரண்மனையினைக் கட்டி முடிக்க எதிர்பார்க்கப்பட்ட செலவினை விட அதிகமாகச் செலவானதால், மற்றவர்களிடம் கடன் வாங்கும் நிலை ஏற்பட்டது. அவரது புத்திசாலி மனைவி இதற்கு ஒரு முடிவினை தரும் வகையில், மஹபூப் அலி பாஷா ஆறாம் நிசாமினை அரண்மனைக்கு அழைக்கக் கூறினார். அரண்மனையின் அழகில் மெய்மறந்த ஆறாம் நிசாம் கூடுதல் நாட்கள் அங்கு தங்கினார். மேலும் விகரின் பணப்பிரச்சனைகளையும் குறைத்தார். 1897 ஆம் ஆண்டில் ஆறாம் நிசாம் இந்த அரண்மனையினை சிறந்த விருந்தினர் மாளிகையாகப் பயன்படுத்தத் தொடங்கினார்.  
1950 ஆம் ஆண்டிற்குப் பிறகு, நிசாம் வெளியேறிய பின்னர், இந்த அரண்மனை செயல்படாமல் போனது. இந்த மாளிகையில் டொனால்டு டிரம்பின் மகள் இவாங்காவுக்கு இந்திய பிரதமர் நரேந்திர மோதி 2017 நவம்பர் மாதம் விருந்து அளித்திருத்தார். இதற்கு முன் இதன் இறுதி விருந்தினராக இந்தியாவின் முதல் குடியரசு தலைவரான ராஜேந்திர பிரசாத் (1951) இருந்துள்ளார். இந்த அரண்மனையில் தங்கிய குறிப்பிடத்தக்க பிரமுகர்கள் உருசியாவின் இரண்டாம் நிக்கலாசு, ஐக்கிய இராச்சியத்தின் ஐந்தாம் ஜோர்ஜ், இராணி மேரி ஆகியோரும் அடங்குவர்.  
இந்த அரண்மனை இத்தாலிய மற்றும் டியூடர் கட்டிடக்கலைகளின் கலவையுடன் கட்டப்பட்டது. மேலும் இதன் உச்சவரம்பு சிதை ஓவியங்களால் அலங்கரிக்கப்பட்டுள்ளது. இது உலகின் மிகப்பெரிய சாப்பாட்டு அறையைக் கொண்டுள்ளது. இதில் ரோஸ்வுட்டால் செய்யப்பட்ட நாற்காலிகள் உள்ளன. தற்போது, இது தாஜ் விடுதிகளுக்கு குத்தகைக்கு விடப்பட்டுள்ளது.  
நிசாம் இளவரசன் முக்காராம் ஜாஹ் பஹதூர் அவர்களால் தாஜ் ஹோட்டலுக்கு முப்பது ஆண்டுகள் குத்தகைக்குக் கொடுக்கும் வரை அரண்மனை மூடியே இருந்தது. இந்த குத்தகையின் மூலம் நிசாமிற்கு மாதந்தோறும் குறைந்தபட்சம் 25 லட்சம் வருமானம் கிடைத்தது. இது அதன் மொத்த வருமானத்தில் பாதியளவாகும்.
# பாலாக்ணுமா அரண்மனை

## ஆடம்பர ஹோட்டலாக சீரமைப்பு

2000 ஆம் ஆண்டில் தாஜ் ஹோட்டல், அரண்மனையினைச் சீரமைக்கும் பணிகளை மேற்கொள்ளத் தொடங்கியது. புதுப்பிக்கப்பட்ட ஹோட்டலாக நவம்பர் 2010 ல் திறக்கப்பட்டது. இங்குள்ள ஓவியங்கள், சிலைகள், தளபாடங்கள், புத்தகங்கள், கையெழுத்துப் பிரதிகள், மரப்பொருட்கள் என அனைத்தும் சீரமைக்கப்பட்டிருந்தன. உலகிலேயே மிகப்பெரிய உணவருந்தும் அறையாக 101 இருக்கைகளைக் கொண்ட உணவருந்தும் அறை இங்குள்ளது.
# பாலாக்ணுமா அரண்மனை

## இருப்பிடம்

ஐதராபாத்தில் இஞ்சின் பவுலி எனும் இடத்திற்கு அருகிலுள்ளது.  
**இந்த அரண்மனைக்கு அருகில் உள்ள கண்கவர் இடங்கள்:**  
- மக்கா பள்ளிவாசல் – சுமார் 4 கிலோ மீட்டர்
- நேரு_விலங்கியல்_பூங்கா – சுமார் 4 கிலோ மீட்டர்  
இவை தவிர அங்கு தங்கியிருக்கும் போது, சார்மினார், தரமடி பரதாரி மற்றும் சாலர் ஜங்க் அருங்காட்சியகம் போன்றவற்றிற்கு எளிதில் சென்றுவர இயலும். அருகிலுள்ள போக்குவரத்து வசதிகள்:
செகந்திரபாத் தொடருந்து நிலையத்திலிருந்து தொலைவு – சுமார் 15 கிலோ மீட்டர்  
ராஜீவ் காந்தி சர்வதேச விமான நிலையம் – சுமார் 17 கிலோ மீட்டர்
# பாலாக்ணுமா அரண்மனை

## அடிப்படை வசதிகள்

- குளிரூட்டும் சாதனம்
- உணவகம்
- பார்
- அறைச் சேவை
- வயரில்லா இணையச் சேவை
- இணையவசதி
- வணிக மையம்
- உடற்பயிற்சி செய்யுமிடம்
- காஃபி ஷாப்
- நீச்சல் குளம்
# பாலாக்ணுமா அரண்மனை

## அடிப்படை வசதிகள்

### ஹோட்டல் வசதிகள்

- கதவு திறந்துவிடுபவர்
- இலவச செய்தித்தாள்
- இலவச வாகன நிறுத்துமிடம்
- வரவேற்பு அறை
- முடி உலரவைப்பான்
- தினசரி அறை பராமரிப்பு
- தொலைபேசி சேவை
- போக்குவரத்து வசதிகள்
- எழுப்பும் வசதிகள்
- கட்டணத்துடன் கூடிய வயரில்லா இணையச்சேவை
# பாலாக்ணுமா அரண்மனை

## அடிப்படை வசதிகள்

### வணிகச் சேவைகள்

- கதவு திறந்துவிடுபவர்
- இலவச செய்தித்தாள்
- இலவச வாகன நிறுத்துமிடம்
- வரவேற்பு அறை
- முடி உலரவைப்பான்
- தினசரி அறை பராமரிப்பு
- தொலைபேசி சேவை
- போக்குவரத்து வசதிகள்
- எழுப்பும் வசதிகள்
- கட்டணத்துடன் கூடிய வயரில்லா இணையச்சேவை
# ச. ஆறுமுகம்

**சண்முகம் ஆறுமுகம்** (*Sanmugam Arumugam*, 31 ஆகத்து 1905 – 6 மார்ச் 2000) இலங்கைத் தமிழ் நீர்ப்பாசனத் துறைப் பொறியியலாளரும் எழுத்தாளரும் ஆவார்.
# ச. ஆறுமுகம்

## ஆரம்ப வாழ்க்கையும் குடும்பமும்

ஆறுமுகம் 1905 ஆகத்து 31 இல் இலங்கையின் வடக்கே வண்ணார்பண்ணையில் வைரவநாதர் சண்முகம் என்பவருக்குப் பிறந்தார். தந்தை வி. சண்முகம் யாழ்ப்பாணம் காவல்துறையில் தலைமை எழுத்தராகப் பணி புரிந்தவர். பின்னர் அவர் லண்டன் சென்று கிங்ஸ் கல்லூரியில் கட்டிடப் பொறியியல் பயின்று 1930 ஆம் ஆண்டில் பட்டம் பெற்றார். முதற்கட்டப் பணிகள் 1950களிலும், 1960களிலும் நிறைவேற்றப்பட்டன. ஆனாலும் சுண்டிக்குளம் கடல் நீரேரியை வடமராட்சி நீரேரியுடன் இணைக்கும் முக்கியமான முள்ளியான் கால்வாய் அமைக்கப்படாததால், இத்திட்டம் முழுமை பெறவில்லை.  
ஆறுமுகம் இலங்கை நீர்ப்பாசனத் திணைக்களத்தின் பிரதிப் பணிப்பாளராகப் பத்து ஆண்டுகளும், பின்னர் பதில் பணிப்பாளராகவும் பணியாற்றினார்.
# ச. ஆறுமுகம்

## இறுதிக் காலம்

ஆடிக் கலவரத்தில் பாதிக்கப்பட்டு இவர் 1983 இல் ஐக்கிய இராச்சியத்தில் குடியேறினார். அங்கு அவர் 2000 மார்ச் 6 இல் காலமானார். இவருக்கு திரு, சிறீ, சக்தி என மூன்று மகன்களும், சுசீலா, விமலா, பிரேமளா, அகிலா என நான்கு மகள்களும் உள்ளனர்.
# ச. ஆறுமுகம்

## எழுதிய நூல்கள்

- *Development of Village Irrigation Works* (1957)
- *Maintenance of Major Irrigation Works*
- *Ground Water in the Jaffna Peninsula*
- *Development of Water Resources of Ceylon* (1969)
- *Some Ancient Hindu Temples of Sri Lanka* (1980)
- *Lord of Thiruketheeswaram* (1981)
- *Stone Sculptures in Colombo Hindu Temple* (1990)
- *Thiru Koneswaram* (1990)
- *Lombok and its Temples* (1991)
- *More Hindu Temples of Sri Lanka*
- *Dictionary of Biography of the Tamils of Ceylon* (1997)
- *Hundred Hindu Temples of Sri Lanka - Ancient Medieval And Modern* (2014)
- *A Nallur Clan and Connections*
- *Sangarathai Clan*
- *Water Resources of Ceylon*
# ஏர் இந்தியா ஒன்

மத்ரித் பயணத்தின் போது பயன்படுத்தப்பட்ட ஏர் இந்தியா ஒன்]]  
**ஏர் இந்தியா ஒன்** (**AI-001** அல்லது **AI-1**) என்பது இந்தியாவின் பிரதமர், குடியரசு தலைவர், துணை குடியரசு தலைவர் ஆகியோரை சுமந்து செல்லும் ஏர் இந்தியா விமானத்தின் பெயராகும். இதை இந்திய வான்படை இயக்குகிறது. இந்த விமானத்தின் இயக்கத்தை புது டெல்லியில் உள்ள இந்திரா காந்தி பன்னாட்டு விமான நிலையம் கண்காணிக்கும். இந்த நிலையத்திற்கு பாலம் ஏர்போர்ஸ் விமான தளம் என்ற பழைய பெயரும் உண்டு.
# ஏர் இந்தியா ஒன்

## பின்னணி

அமெரிக்க அதிபரின் சிறப்பு விமானமான ஏர் போர்ஸ் ஒன் விமானத்தைப் போன்று இந்தியாவின் அதிமுக்கிய தலைவர்கள் பயணம் மேற்கொள்ள போயிங் 747, போயிங் 700 ஆகிய இரண்டு விமானங்கள் வாங்கப்பட்டன. இதற்கு முன் போயிங் 737 என்ற விமானம் இந்த பணியை மேற்கொண்டது. பொதுவாக இரண்டு விமானிகளைக் கொண்டே விமானங்கள் இயக்கப்படும். இந்த விமானத்தில் மட்டும் பாதுகாப்பிற்காக 4 விமானிகள் பணியில் இருப்பர். பிற அதிமுக்கிய ஆட்களை சுமந்து செல்ல, இந்திய இராணுவத்திடம் 14 பேர் அமரக்கூடிய 4 எம்பரேசர் 135 வகை விமானங்களும், மூன்று போயிங் பிசினஸ் ஜெட் விமானங்களும் உள்ளன. எம்பரேசர் 135 விமானத்தின் விலை 1.40 பில்லியன் ஆகும். போயிங் பிசினஸ் ஜெட் விமானம் 9.34 பில்லியன் ஆகும். இதில் விமானத்திற்காக 7.34 பில்லியனும், தற்காப்பு கருவிகளுக்காக 2 பில்லியனும் செலவிடப்பட்டன.
# ஏர் இந்தியா ஒன்

## பாதுகாப்புக் கருவிகள்

இதில் சிறப்பு ராடார் கருவிகளும், ஏவுகணை எச்சரிப்பு கருவிகளும் உள்ளன. வானிலேயே எரிபொருள் நிரப்பும் திறனையும், ஏவுகணையை எதிர்த்து தாக்கும் திறனையும் கொண்டது. செயற்கைகோள் தொலைபேசி இணைப்புகளும், அணு ஆயுதத்தால் எளிதில் தாக்க முடியாத கட்டமைப்பும், அவரச காலங்களில் வானத்தில் இருந்தபடியே கட்டளைகளை பிறப்பிக்கும் திறனும் இந்த விமானத்திற்கு உண்டு. மற்ற பாதுகாப்புக் கருவிகளை பற்றி தகவல்களை இந்திய ராணுவம் வெளியிடவில்லை.
# ஏர் இந்தியா ஒன்

## பாதுகாப்பு ஏற்பாடுகள்

இந்த விமானத்தில் பயணம் செய்யும் ஒவ்வொரு பணியாளருக்கும் தனித்தனி நிறத்திலான அடையாள அட்டைகள் வழங்கப்படுகின்றன. விமானத்தில் நிரப்பப்படும் எரிபொருளும், தண்ணீரும் சோதிக்கப்படுகின்றன.
# ராமசமுத்திரம், சித்தூர் மாவட்டம்

ராமசமுத்திரம் மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
# ராமசமுத்திரம், சித்தூர் மாவட்டம்

## ஊர்கள்

இந்த மண்டலத்தில் பதினைந்து ஊர்கள் உள்ளன.  
1. செம்பக்கூர்
1. நாரிகானிபல்லி
1. கப்பல்லி
1. பெத்தகூரப்பல்லி
1. ஆர். நடிம்பல்லி
1. எலவ நெல்லூர்
1. ராமசமுத்திரம்
1. குரிஜாலா
1. சொக்கண்டுலபல்லி
1. வூலப்பாடு
1. மினிக்கி
1. அரிகெலா
1. மலைநத்தம்
1. மூகவாடி
1. குதுருசீமனபல்லி
# பாலசமுத்திரம் மண்டலம்

பாலசமுத்திரம் மண்டலம், ஆந்திரப் பிரதேசத்தின் சித்தூர் மாவட்டத்திற்கு உட்பட்ட 66 மண்டலங்களில் ஒன்று.
# பாலசமுத்திரம் மண்டலம்

## ஆட்சி

இந்த மண்டலத்தின் எண் 48. இது ஆந்திர சட்டமன்றத்திற்கு கங்காதர நெல்லூர் சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
# பாலசமுத்திரம் மண்டலம்

## ஊர்கள்

இந்த மண்டலத்தில் பத்தொன்பது ஊர்கள் உள்ளன.  
1. வனதுர்காபுரம்
1. எஸ். ரங்கராஜு கண்டுரிகா
1. கிருஷ்ணம்மாபுரம்
1. சிறீகாவேரிராஜுபுரம்
1. சிம்மராஜுபுரம்
1. பாலசமுத்திரம்
1. மடவாளம்
1. வெங்கலராஜுகுப்பம்
1. லட்சுமி நரசிம்மபுரம்
1. அமுதலா
1. காவேரிராஜுபுரம்
1. அமுதலாபுத்தூர்
1. பாலகிருஷ்ணபுரம்
1. மாமிடிமனுமூலா
1. திருமலைராஜுபுரம்
1. கங்கமம்பாபுரம்
1. அல்லிபூலகுண்டா
1. நரசிம்மபுரம்
1. ராமகிருஷ்ணபுரம்
# பிரெட் ரட்னர்

**ப்ரெட் ரேட்னெர்** (பிறப்பு: மார்ச் 28, 1969) இவர் ஒரு அமெரிக்க நாட்டு திரைப்பட இயக்குநர், திரைக்கதையாசிரியர், மற்றும் இசை வீடியோ இயக்குநர். இவர் ரஷ் ஹவர், ரஷ் ஹவர் 2, ரெட் டிராகன், எக்ஸ் மென்: த லாஸ்ட் ஸ்டேண்ட், ரஷ் ஹவர் 3, மூவி 43, ஹெர்குலிஸ்: த திரசியன் வோர்ஸ் போன்ற பல திரைப்படங்களை இயக்கியுள்ளார். இவர் பல இசை வீடியோக்களையும் இயக்கியுள்ளார் என்பது குறிப்படத்தக்கது.
# பிரெட் ரட்னர்

## திரைப்படங்கள்

### இவர் இயக்கிய சில திரைப்படங்கள்

- ரஷ் ஹவர்
- ரஷ் ஹவர் 2
- ரெட் டிராகன்
- எக்ஸ் மென்: த லாஸ்ட் ஸ்டேண்ட்
- ரஷ் ஹவர் 3
- மூவி 43
- ஹெர்குலிஸ்: த திரசியன் வோர்ஸ்
# பிரெட் ரட்னர்

## திரைப்படங்கள்

### இவர் தயாரித்த சில திரைப்படங்கள்

- 21
- கிட்ஸ்: ரீமிக்ஸ்
- ஸ்கைலைன்
# மைக்கேல் பே

**மைக்கேல் பே** (பிறப்பு: பெப்ரவரி 17, 1965) இவர் ஒரு அமெரிக்க நாட்டு திரைப்பட இயக்குநர், தயாரிப்பாளர் மற்றும் நடிகர் ஆவார். இவர் பேட் பாய்ஸ், தி ராக், பேர்ல் ஹார்பர், பேட் பாய்ஸ் 2, டிரான்ஸ்ஃபார்மர்ஸ், டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன், டிரான்ஸ்ஃபார்மஸ்: டார்க் ஒப் தி மூன், டிரான்ஸ்போர்மர்ஸ்: ஏஜ் ஆஃப் எக்ஸ்டிங்சன் போன்ற திரைப்படங்களை இயக்கியுள்ளார். இவர் த பர்ஜ்: அனார்ச்சி, டீன் ஏஜ் மியூடன்ட் நிஞ்சா டேட்டில்ஸ் போன்ற பல திரைப்படங்களையும் தயாரித்துள்ளார்.
# ஸ்ரீராமகிருஷ்ணரின் அமுதமொழிகள் (முதற்பகுதி)

**ஸ்ரீராமகிருஷ்ணரின் அமுதமொழிகள்**, ’-ம’ என்றறியப்பட்ட மகேந்திரநாத் குப்தரின் டயரிக்குறிப்புகளின் தொகுப்பு நூல். ஸ்ரீராமகிருஷ்ணருடன் தொடர்பிலிருந்த அவரது முக்கியச்சீடரான சுவாமி விவேகானந்தர், அன்னை சாரதா தேவி, மற்ற நேரடிச் சீடர்கள்,பக்தர்கள் ஆகிய அனைத்து தரப்பினராலும், படிக்கும்போது மீண்டும் ஒருமுறை அந்த நாட்களுக்கே போய்விட்டதாகப் பாராட்டப்பட்ட நூல்.  
முதற்தொகுப்பில், ’ம’ வின் டயரி எழுதும் பழக்கம் மற்றும் அவர் ஸ்ரீராமகிருஷ்ணரைச் சந்திக்க நேர்ந்த சூழ்நிலை, சுருக்கமான அளவிலான வாழ்க்கை வரலாறு ஆகியவையும், நூலின் வங்க மூலமான டயரி பக்கப் படம், ஆங்கில நூல், மொழிபெயர்ப்பு வரலாறு ஆகியவையும் குறிப்பிடப்பட்டுள்ளன.  
நூலின் முன்னுரையில், அமுதமொழிகள் ஓர் தெய்வமனிதரின் அனுபவ வார்த்தைகள்; உலகப்பொதுமறை; அமுதமொழிகளைப் படிப்போரின் அறிவுப்பின்னணி மற்றும் உணர்வின் விரிவைப் பொறுத்து பல்வேறு பொருளைத் தர வல்லவை என்பதையும், மாக்ஸ்முல்லர், ரோமா ரோலா, ஆர்னால்ட் டாய்ன்பீ என்று மேலை நாட்டு அறிஞர்களும் ஸ்ரீராமகிருஷ்ண பரமஹம்சரின் உபதேச மொழிகளை எவ்வளவோ விவரித்துக் கூறியுள்ளனர் என்பதையும், சுவாமி விவேகானந்தர் தமது குருவின் ஒரு உபதேசத்திற்கு மட்டுமே மூன்று நாட்கள் பொருள் கூறக்கூடியவர் என்பதையும் கருத்தில் கொண்டு, நூலைப் படிப்பவர்களுக்கு வழிகாட்டுதலும் வழங்கப்பட்டுள்ளது.  
அமுதமொழிகள் முதற்பாகத்தில் பலராம், நரேந்திரர் முதலான பக்தர்கள், ஈசுவரசந்திர வித்யாசாகர், பிரம்ம சமாஜத் தலைவர் கேசவர், விஜயகிருஷ்ண கோசுவாமி, வைணவ பக்தர்கள் என்று பலதரப்பட்டவர்களுடனான ஸ்ரீராமகிருஷ்ணரின் உரையாடல் மற்றும் அறிவுரைகள் நூலாசிரியரால் பதிவுசெய்யப்பட்டுள்ளன.
# சாதனைகள் எப்போதும் சாத்தியம்தான் (நூல்)

**சாதனைகள் எப்போதும் சாத்தியம்தான்** நூல் கிரண் பேடியின் திகார் சிறை சீர்திருத்த அனுபவங்களின் ஆங்கில நூலின் தமிழ் மொழிபெயர்ப்பு. கவிதா பப்ளிகேஷன் இந்நூலை வெளியிட்டுள்ளது. மொழிபெயர்த்துள்ளவர் சிறந்த கவிஞரும் மொழிபெயர்ப்பாளருமான சிற்பி பாலசுப்பிரமணியம்.  
பல மாதங்களாக காலியாக இருந்த தில்லி சிறைத்துறையின் இன்ஸ்பெக்டர் ஜெனரல் (ஐ.ஜி) ஆகப் பணியில் அமர்ந்தவர் கிரண் பேடி. பலரும் தவிர்க்கும் ’தண்டனைப் பதவி’யாகக் கருதப்பட்ட அப்பணியைப்பொறுப்பேற்ற கிரண்பேடியின் ஆவணப்படுத்தப்பட்ட அனுபவங்கள் மற்றும் செய்திகளின் தொகுப்பாக, ஒரு பிரம்மாண்டமான மாற்றம் உருவான விதத்தை சொல்லும்படி உருவாக்கப்பட்ட நூல் இது.ஒரு போர் வீராங்கனையாகப் பொறுப்பேற்று ’நீங்கள் பிரார்த்தனை செய்வதுண்டா’ என்ற கேள்வியுடன் ஆரம்பித்து, பல தன்னார்வத் தொண்டு நிறுவனங்களின் தொண்டுடன் மனிதர்கள் நம்பிக்கையுடன் வாழக்கூடிய இடமாக அதை மாற்றியதுவரையான பல்வேறு கட்டங்கள், பிரச்சனைகள், எதிர்ப்புகள், சளைக்காத முயற்சிகள் ஆகியவற்றின் தொகுப்பு இந்நூல்.
# என் பிள்ளைகளுக்குப் பரீட்சை

**என் பிள்ளைகளுக்குப் பரீட்சை** நூல் ஸ்ரீராமகிருஷ்ண விஜயத்தில் வெளிவந்த 15 உள்ளுணர்வுச் சிறுகதைகள் தொகுப்பு நூல். மனிதர்களின் உயர்ந்த சிந்தனைகளைத் தூண்டக் கூடிய அன்றாட வாழ்வில் காணும் சில சிறு சம்பவங்களைச் சிறுகதைகளாக்கி அவற்றின் மூலம் மனிதர்களிடமிருந்து மட்டுமன்றி சிறு பிராணிகளான மீன், கொசு, பூனை போன்றவற்றிடமிருந்தும் கற்றுக் கொள்ள வேண்டியவையாக இச்சிறுகதைகளை நூலாசிரியர் அமைத்துள்ளார். இச்சிறுகதைத் தொகுப்பிற்கு ’சொல்லுக்குள் சூட்சுமம்’ என்ற தலைப்பில் வெ.இறையன்பு ஐ.ஏ.எஸ். அணிந்துரை வழங்கியுள்ளார்
# பெருமூளை வாதம்

**பெருமூளை வாதம்** (*Cerebral palsy*) இளஞ்சிசுவாக இருக்கும்போதே மூளை பாதிப்படைவதால் ஏற்படும் பலவகை உடலியக்கக் குறைபாடுகளை குறிக்கின்றது. இந்த குறைபாடு பெருமூளை பாதிப்படைவதால் ஏற்படுவதால் *பெருமூளை வாதம்* அல்லது *பெருமூளை முடக்கு நோய்* எனப்படுகிறது. பாதிப்படைந்தவரால் பொதுவாக நிற்கவோ நடக்கவோ இயலாது. சிலருக்கு பகுதியான முடக்கு வாதமும் ஏற்படுவதுண்டு. தவிரவும் இவர்களுக்கு கற்கையில் தடங்கல்கள் அல்லது மனவளர்ச்சிக் குறை போன்ற சிக்கல்களும் எழலாம். பலவகையான பெருமூளை வாத நோய் உள்ளன. மிகவும் பரவலான வகையாக இருப்பது வலிப்பு பெருமூளை வாதமாகும். ஐக்கிய இராச்சியத்தில் 400 குழந்தைகளில் ஒருவருக்கு பெருமூளை வாதநோய் உள்ளது. பெருமூளை வாதம் உள்ளவர்களுக்கும் இல்லாதவர்களுக்கும் வாழ்நாள் எதிர்பார்ப்பில் யாதொரு வேறுபாடுமில்லை. இந்நோயை 1860இல் முதன்முதலாக ஆங்கில அறுவை சிகிச்சை மருத்தவர் வில்லியம் லிட்டில் கண்டறிந்தார்.  
பெருமூளை வாதம் வளர்கின்ற மூளையின் உடலியக்க கட்டுப்பாட்டு மையங்கள் சேதமடைவதால் ஏற்படுகின்றது. கருவிலேயோ, பிறப்பின் போதோ அல்லது மூன்று ஆண்டுகள் நிறைவதற்கு முன்னதாகவோ இத்தகைய சேதம் ஏற்படலாம்.  
}}
# தமிழ்நாடு அரசின் சட்டங்களும் விதிகளும்

**தமிழ்நாடு அரசு சட்டங்கள் மற்றும் விதிகள்** தமிழ்நாடு சார்ந்தவையாகும். இந்த பக்கம் தமிழ்நாடு அரசு விதிகளின் பட்டியலை கொண்டுள்ளது.
# தமிழ்நாடு அரசின் சட்டங்களும் விதிகளும்

## துறை வாரியான சட்டங்கள்

### எரிசக்தித்துறை

- மின்சார பயன்பாடு மற்றும் விற்பனை தொடர்பான விதிகள் 2௦௦3
# தமிழ்நாடு அரசின் சட்டங்களும் விதிகளும்

## துறை வாரியான சட்டங்கள்

### சுற்றுச்சூழல் மற்றும் வனத்துறை

- பழங்குடியினர் மற்றும் மற்ற பாரம்பரிய வனங்களில் குடியிருப்போர் (வன அங்கீகாரம்) நடைமுறைப்படுத்தல் சட்டம் 2006
# தமிழ்நாடு அரசின் சட்டங்களும் விதிகளும்

## துறை வாரியான சட்டங்கள்

### நிதித் துறை

- தமிழ்நாடு பயணப்படி விதிகள் மற்றும் இணைப்புகள் 2௦௦5
- தமிழ்நாடு நிதி பொறுப்புக்கான சட்டம் 2003 (திருத்தப்பட்டது)
- தமிழ்நாடு ஒளிவுமறைவற்ற கேள்விப்பத்திரங்கள் சட்டம் 1998 - பிரிவு 16 இன் கீழ் வெளியிடப்படுகிறது
- தமிழ்நாடு ஒளிவுமறைவற்ற கேள்விப்பத்திரங்கள் சட்டம் 1998 விதிமுறைகள் 2000
- பொது மற்றும் தனியார் கூட்டு கொள்முதல் விதிகள், 2012
# தமிழ்நாடு அரசின் சட்டங்களும் விதிகளும்

## துறை வாரியான சட்டங்கள்

### சுகாதாரம் மற்றும் குடும்ப நலத்துறை

- பிறப்பு பதிவு மற்றும் இறப்பு சட்டம் 1969 (1969 ஆம் ஆண்டின் 18வது சட்டப்பிரிவு)
# தமிழ்நாடு அரசின் சட்டங்களும் விதிகளும்

## துறை வாரியான சட்டங்கள்

### தொழிலாளர் மற்றும் வேலைவாய்ப்பு துறை

- வேலைவாய்ப்பு அலுவலகம்  
சட்டம் 1959
# தமிழ்நாடு அரசின் சட்டங்களும் விதிகளும்

## கல்வித் துறை

### பல்கலைக்கழகங்கள்

| 2 | அண்ணா பல்கலைக்கழகம் | அண்ணா பல்கலைக்கழக சட்டம், 1978 | 1978 |  |  |
| --- | --- | --- | --- | --- | --- |
| 3 | அண்ணாமலை பல்கலைக்கழகம் | அண்ணாமலை பல்கலைக்கழக சட்டம்,1928 | 1928 |  |  |
| 4 | பாரதியார் பல்கலைக்கழகம் | பாரதியார் பல்கலைக்கழக சட்டம், 1981 | 1982 |  |  |
| 5 | பாரதிதாசன் பல்கலைக்கழகம் | பாரதிதாசன் பல்கலைக்கழகம் சட்டம் 1981 | 2 of 1982 | 1982 |  |
| 6 | மதுரை காமராசர் பல்கலைக்கழகம் | மதுரை காமராசர் பலகைக் கழகம் சட்டம் 1965 | 33 of 1965 | 1965 |  |
| 7 | மனோன்மணியம் சுந்தரனார் பல்கலைக்கழகம் | மனோன்மணியம் சுந்தரனார் பல்கலைக்கழகம் , 1990 | 31 of 1990 | 1990 |  |
| 8 | அன்னை தெரசா மகளிர் பல்கலைக்கழகம் | அன்னை தெரசா மகளிர் பல்கலைக்கழகம்,,1984 | 15 of 1984 | 1984 |  |
| 9 | பெரியார் பல்கலைக்கழகம் | பெரியார் பல்கலைக் கழகச் சட்டம், 1997 | 45 of 1997 | 1997 |  |
| 10 | தமிழ்நாடு அம்பேத்கர் சட்டப் பல்கலைக்கழகம். | தமிழ்நாடு அம்பேத்கர் சட்டப் பல்கலைக்கழக சட்டம், 1996 | 43 of 1997 | 1997 |  |
| 11 | தமிழ்நாடு வேளாண்மைப் பல்கலைக்கழகம் | தமிழ்நாடு வேளாண்மைப் பல்கலைக்கழகம் சட்டம், 1971 | 8 of 1971 | 1971 |  |
| 12 | தமிழ்நாடு எம். ஜி. ஆர். பல்கலைக்கழகம் | Tதமிழ்நாடு எம். ஜி. ஆர். பல்கலைக்கழகம் சட்டம் 1987 | 37 of. 1987 | 1987 |  |
| 13 | தமிழ்நாடு தேசிய சட்டப் பல்கலைக்கழகம் | தமிழ்நாடு தேசிய சட்டப் பல்கலைக்கழகம் சட்டம், 2012 | 9 of 2012 | 2012 | } |
# தமிழ்நாடு அரசின் சட்டங்களும் விதிகளும்

## கூட்டுறவுத்துறை

- கூட்டுறவு சங்கங்களின் சட்டம், 1982, மற்றும் விதிகள் 1988
# தமிழ்நாடு அரசின் சட்டங்களும் விதிகளும்

## கூட்டுறவுத்துறை

### சட்ட துறை

- தமிழ்நாடு அரசு அரசிதழில் - தை முதல் நாளை புத்தாண்டு தினம் கடைப்பிடிக்க அவசர சட்டம் 2௦௦8
- வல்லுநர் பட்டப்படிப்பிற்கான சேர்க்கை கட்டுப்படுத்துவது குறித்த சட்டம் 2006
- தமிழ்நாடு அதீத வட்டிவசூல் தடைச் சட்டம் (2003)
# தமிழ்நாடு அரசின் சட்டங்களும் விதிகளும்

## கூட்டுறவுத்துறை

### நகராட்சி நிர்வாகம் மற்றும் குடிநீர் வழங்கல் துறை

- தமிழ்நாடு நிலத்தடி நீர் (மேம்பாடு மற்றும் மேலாண்மை) சட்டம், 2003
# தமிழ்நாடு அரசின் சட்டங்களும் விதிகளும்

## கூட்டுறவுத்துறை

### பொது துறை

- குடியேற்றங்களின் (திருத்தம்) விதிகள் 2002
# தமிழ்நாடு அரசின் சட்டங்களும் விதிகளும்

## இதர சட்டங்கள்

- தமிழ்நாடு பட்டா பாஸ் புத்தக சட்டம், 1983
- தமிழ்நாடு வன்செயல்கள் தடுப்புச் சட்டம், 1982
- தமிழ்நாடு சம்பளம் வழங்குதல் சட்டம், 1951
- பெண்களைக் கேலி செய்தல் தடை சட்டம், 1998
- தமிழ்நாடு திருமண பதிவுச் சட்டம், 2009
- தமிழ்நாடு பொது இடங்களில் நுழைவு (உடை மீதான தடை நீக்கம்) 2014 சட்டம்
# தமிழ்நாடு அரசின் சட்டங்களும் விதிகளும்

## விதிமுறைகளும் கட்டுப்பாடுகளும்

ஆதி திராவிடர் மற்றும் பழங்குடியினர் நலத்துறை
# சரோஜா

**சரோஜா** என்ற பெயரில் பின்வரும் கட்டுரைகள் உள்ளன:  
- சரோஜா (திரைப்படம்) - 2008
- எம். சரோஜா - தென்னிந்தியத் திரைப்பட நடிகை
- ஈ. வி. சரோஜா - தென்னிந்தியத் திரைப்பட நடிகை
- சரோஜாதேவி - தென்னிந்தியத் திரைப்பட நடிகை
- சரோஜா ராமாமிருதம் - தமிழ்த் திரைப்படங்களில் குழந்தை வேடங்களில் நடித்தவர்
- சரோஜா வைத்தியநாதன் - பரதநாட்டியக் கலைஞர்
# காலி மும்மொழிக் கல்வெட்டு

**காலி மும்மொழிக் கல்வெட்டு** (*Galle Trilingual Inscription*) இலங்கையின் காலியில் சீனக் கடற்படைத்தளபதி செங் கே இத்தீவிற்கு இரண்டாம் முறை வந்ததின் நினைவாக **1409** ஆண்டில் சீன, தமிழ், பாரசீகம் ஆகிய மூன்று மொழிகளில் எழுதப்பட்ட கற்றூண் கல்வெட்டு ஆகும். இந்த உரையில் சீனத் தளபதியாலும் பிறராலும் சிவனொளிபாத மலையின் மீதான அல்லாஹ், தமிழர் கடவுளாம் தேனாவரை நாயனார் மற்றும் புத்தர் கோவில்களுக்குக் கொடுக்கப்பட்ட நன்கொடைகள் விவரிக்கப்பட்டுள்ளன. உலகம் வணிக நோக்குடன் அமைதியான இடமாகத் திகழ இந்துக் கடவுளரை கடற்த்தளபதி வேண்டிக் கொண்டார். இக்கல்வெட்டு காலியில் 1911இல் கண்டெடுக்கப்பட்டு தற்போது கொழும்பு தேசிய அருங்காட்சியகத்தில் காட்சிப்படுத்தப்பட்டுள்ளது.  
1409இல் தனது மூன்றாவது முறையான பயணத்தில் செங் கே சீனாவிலிருந்து புறப்படும்போதே இலங்கையில் எழுப்ப திட்டமிட்டிருந்த பன்மொழி கல்வெட்டை தன்னுடன் கொணர்ந்தான். இந்த நாள் பெப்ரவரி 15, 1409 ஆகும்; இக்கல்வெட்டு நாஞ்சிங்கில் பொறிக்கப்பட்டுள்ளது. சீனமொழியிலான உரை கௌதம புத்தரை போற்றுவதோடு அவருக்கு அளிக்கப்பட்ட தாராளமான நன்கொடையை விவரிக்கிறது.  
இக்கல்வெட்டினை எஸ். எச். தோம்லின் என்ற பொறியாளர் 1911இல் கண்டெடுத்தார். இலங்கை நூதனசாலையில் உள்ளதைப் போலவே தற்கால நகலொன்று நாஞ்சிங்கின் புதையல் படகுத்துறை பூங்காவில் நிறுவப்பட்டுள்ளது.
# காலி மும்மொழிக் கல்வெட்டு

## வழங்கல்கள்

1,000 தங்கக் காசுகள்; 5,000 வெள்ளிக் காசுகள்; 50 பூந்தையலிடப்பட்ட பட்டு தொகுதி பல வண்ணங்களில்; 50 பட்டு டபெட்டா, பல வண்ணங்களில்; 4 சோடிகள் ஆபரண பதாகைகள், தங்க பூந்தையலிட்ட பன்னிறமுள்ள பட்டு- 2 சோடிகள் சிவப்பில், ஒரு சோடி மஞ்சளில், ஒரு சோடி கருப்பில்; 5 பழங்கால பித்தளை ஊதுபத்தி தாங்கிகள்; 5 சோடி பழங்கால பித்தளை மலர் சட்டிகள் - லாக்குவரில் தங்க வடிவங்களுடனும் தங்க நிறுத்தங்களுடனும்; 5 மஞ்சள் பித்தளை விளக்குகள் லாக்குவரில் தங்க வடிவங்களுடனும் தங்க நிறுத்தங்களுடனும்; சிவப்பு நிறத்தில் 5 ஊதுபத்தி கிண்ணங்கள் லாக்குவரில் தங்க வடிவங்களுடனும் தங்க நிறுத்தங்களுடனும்; 6 சோடி தங்கத் தாமரை மலர்கள்; 2,500 அலகுகள் நறுமண எண்ணெய்; 10 சோடி மெழுகு வத்திகள்; 10 தூப கட்டிகள்.
# காலி மும்மொழிக் கல்வெட்டு

## மேலும் அறிய

- Xinhua News Agency (2005), *Zheng He: A Peaceful Mariner and Diplomat*.
# தெஹ்ரீக்-இ-நஃபாஸ்-இ-ஷரியத்-இ-மொஹம்மதி

**தெஹ்ரீக்-இ-நஃபாஸ்-இ-ஷரியத்-இ-மொஹம்மதி** (Tehreek-e-Nafaz-e-Shariat-e-Mohammadi, ஆங்கிலம்: Movement for the Enforcement of Islamic Law) என்பது பாக்கிஸ்தானில் செயல்படும் ஆயுதம் தாங்கிய தீவிரவாத அமைப்பாகும். இந்த அமைப்பின் முக்கிய நோக்கம் ஷரியா சட்டத்தை நாடு முழுமைக்கும் திணிப்பதாகும் (enforce). இக்குழுவை 1992 ஆம் ஆண்டு *சுபி முஹம்மது* என்பவர் உருவாக்கினார். இந்த அமைப்பு 2007 ஆம் ஆண்டு *ஸ்வாட்* மாவட்டம் முழுவதையும் தனது கட்டுப்பாட்டில் வைத்திருந்தது. 2002 ஆம் ஆண்டு ஜனவரி 12 அன்று பாக்கிஸ்தான் அதிபர் பெர்வேஸ் முஷாரஃப் இந்த அமைப்பை தீவிரவாத அமைப்பு என அறிவித்து தடை செய்தார்.  
இந்தக் குழுவானது பாக்கிஸ்தான் மற்றும் ஆப்கானிஸ்தான் எல்லையில் செயல்படுகிறது. பாக்கிஸ்தானின் *ஸ்வாட்* மற்றும் *மலாகந்த்* மாவட்டங்களிலும் மேலும் *தார்கை* மற்றும் *செனாங்கி* பகுதிகளிலும் தீவிரமாக செயல்படுகிறது. இக்குழு ஆப்கானிஸ்தானின் தாலிபான் அமைப்பிற்கு உதவி செய்து வருகிறது. இந்த அமைப்பு *பாக்கிஸ்தானின் மிகவும் அபாயகரமான அமைப்பு* என வகைப்படுத்தப்பட்டுள்ளது."
# ஜான் கிரே

**ஜான் கிரே** அமெரிக்காவை சேர்ந்த மனித உறவுகள் குறித்த ஆலோசகர், விரிவுரையாளர் மற்றும் எழுத்தாளர். மகரிஷி மகேஷ் யோகியுடன் ஒன்பது வருட தொடர்பிற்கு பின் தனிப்பட்ட உறவு ஆலோசகராகவும் எழுத்தாளராகவும் தனது பணியை தொடர்கிறார். 1992 ஆம் ஆண்டு ஆண்களின் கிரகம் செவ்வாய் மற்றும் பெண்களின் கிரகம் வெள்ளி (*Men are from mars & Women are from venus *) என்ற புத்தகத்தை எழுதினார்.
# லோகோபகாரி

**லோகோபகாரி** தமிழில் முன்பு வெளிவந்த தேசபக்தப் பத்திரிக்கை. 1895 ஆம் ஆண்டு லோகோபகாரி துவங்கப் பெற்றது.இப்பத்திரிக்கையை சென்னையிலிருந்து கோ.வடிவேலு செட்டியார் வெளியிட்டார்.  
இதன் ஆசிரியராகச் செயல்பட்டவர் வி.நடராஜ ஐயர்.இவ்விதழின் துணையாசிரியராக 1913–15 ஆம் ஆண்டுகளிலும் 1917-18ஆம் ஆண்டுகளிலும் பரலி சு. நெல்லையப்பர் செயல்பட்டார்.பின்னர் இவரே 1922ஆம் ஆண்டில் லோகோபகாரி இதழை விலைக்கு வாங்கி 1941ஆம் ஆண்டு வரையும் பின்னர் 1943 ஆம் ஆண்டு முதல் 1948ஆம் ஆண்டு வரையும் அதன் ஆசிரியராகவும் இருந்தார். 1941–1943 ஆண்டு காலகட்டத்தில் மதுரையைச் சேர்ந்த ஐ. மாயாண்டி பாரதி இவ்விதழில் துணையாசிரியராக இருந்தார்.
# லோகோபகாரி

## மேலும் பார்க்க

பரலி சு. நெல்லையப்பர்
# வி. நடராஜ ஐயர்

**வி. நடராஜ ஐயர்** (இறப்பு: 12 சனவரி 1908) தமிழ்நாட்டைச் சேர்ந்த இதழாசிரியரும், நூலாசிரியரும் ஆவார். லோகோபகாரி என்ற தேச பக்தத் தமிழிதழின் ஆசிரியராக இருந்தவர். இவர் இயற்றிய தத்துவ தரிசனி என்ற நூல் பாடசாலைகளில் புத்தகமாக வைக்கப்பட்டிருந்தது. இவர் 1898 ஆம் ஆண்டில் சுவாமி விவேகானந்தரின் ஆங்கிலச் சொற்பொழிவுகளைத் தமிழில் மொழிபெயர்த்து ’ஞானத் திரட்டு’ என்ற பெயரில் இரண்டு தொகுதிகளாக வெளியிட்டவர்.  
வி. நடராச ஐயர் திருச்சிராப்பள்ளியில் குளித்தலைக்கு அருகிலுள்ள மருதூரில் வெங்கிடராம ஐயருக்கு இரண்டாவது மகனாகப் பிறந்தார். திருச்சியில் எஸ். பி. ஜீ. கலாசாலையில் கல்வி பயின்று, தமிழில் இளங்கலைப் பட்டம் பெற்றார்.  
- *ஞானபூஷணி* (1896)
- *ஞானதரிசனி* (1898)
- *ஞானத்திரட்டு 1* (1898)
- *ஞானத்திரட்டு 2* (1898)
- *தத்துவதரிசனி* (1899)
- *ஞானலோசனி* (1900)
- *நீதிமாலினி* (1901)
- *லலிதாங்கி* (1902)
- *ஜலஜாக்ஷி* (1902)
- *தேவி சந்திரப்ரபா* (102)
- *ஜோதிஷ்மதி* (1903)
- *நிர்மலா* (1903)
- *ஆநந்தமகிளா* (1903)
- *ஹேமாம்பரி* (1904)
- *ஸரஸ்வதி* (1905)
- *கௌரி* (1906)
- *ஞானரஞ்சினி* (1907)
# வி. நடராஜ ஐயர்

## இறப்பு

மனப்பிணி, தேகப்பிணி போன்றவற்றால் நொந்திருந்த நடராஜ ஐயர் 1908 சனவரி 12 இல் காலமானார். இவரது மனைவி ஜானகி அம்மாள். இவர்களுக்குப் பிள்ளைகள் இல்லாததால் ஐயர் மறுமணம் புரிந்தார், ஆனாலும் அவருக்கும் பிள்ளைகள் பிறக்கவில்லை.
# மௌலானா வஹிதூதீன் கான்

**மௌலானா வஹிதூதீன் கான்** (Maulana Wahiduddin Khan) (பிறப்பு 1925 ஜனவரி 1) பத்ம பூசண் விருது பெற்ற இந்தியாவின் முதன்மையான இஸ்லாமியப் பேரறிஞர். இவர் திருக்குர்ஆனுக்கு நவீன நோக்கில் உரை எழுதியுள்ளார். முஸ்லீம் மார்க்கச் சிந்தனையாளர்களால் மிகவும் மதிக்கப்படும் இவர் சமரசக் கருத்தை முன்வைத்து வருபவர்.இவர் உலக அமைதியைக் குறிக்கோளாகக் கொண்டவர். இந்தியாவின் பத்மபூஷண் உட்பட பல விருதுகள் பெற்றவர். 2009 ஆம் ஆண்டின் 500 முன்னோடி முஸ்லீம்கள் (The 500 Most Influential Muslims of 2009) புத்தகத்தில் ’*உலகிற்கு இஸ்லாமின் ஆன்மிகத் தூதராகப்*’ பாராட்டப்படுபவர்.  
1925 ஆம் ஆண்டு உத்திரப்பிரதேசத்தில் பிறந்தவர். தமது சிறுவயதிலேயே தந்தையை 1929 ஆம் வருடம் இழந்தார்.காந்தீயக் கொள்கைகளில் ஈடுபாடு கொண்டவராக வளர்ந்தவர்.  
பல புத்தகங்கள் எழுதியுள்ளவர்.பல தொலைக்காட்சி நிகழ்ச்சிகளில் இவரது சொற்பொழிவுகள் ஒளிபரப்பாகின்றன.சனவரி 2021இல் இவருக்கு இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் வழங்கப்படுவதாக அறிவிக்கப்பட்டது.
# அரசிதழ்

**அரசிதழ்** (*government gazette*,**அலுவல் கெசட்**, **அலுவல் பதிவேடு**, **அலுவல் செய்தித்தாள்** அல்லது **அலுவல் நாட்குறிப்பு**, இலங்கை வழக்கு: **அரசாங்க வர்த்தமானி**) அரசின் செயற்பாட்டையும் நிகழ்வுகளையும் பதிவு செய்யும் காலப்படி வெளியாகும் அச்சிதழ் ஆகும். இது பொதுமக்களுக்கான அல்லது சட்ட அறிவிக்கைகளை வெளியிட அங்கீகரிக்கப்பட்டுள்ளது. இதில் வெளியிடப்படும் (அரசாலோ அல்லது தனியாராலோ) அறிவிக்கைகள் பொதுமக்களுக்கு விடப்படும் அறிவிக்கைகளாக சட்டப்படி கொள்ளப்படும் என ஓர் சட்டத்தின் மூலமோ அலுவல் செயற்பாடு மூலமோ நிறுவப்படுகின்றது.
# அரசிதழ்

## தனியார் இதழ்களில் அச்சிடல்

சில நாடுகளில், தனியாருக்கு உரிமையான செய்தித் தாள்களும் அரசு நிர்வாகத்திடம் பதிந்து பொது அறிவிக்கைகளையும் சட்ட அறிவிக்கைகளையும் வெளியிடுகின்றன. அதேபோல, நீதிமன்றங்களும் பொய்யான வணிகப் பெயர் போன்ற சட்ட அறிவிக்கைகளை வெளியிட குறிப்பிட்ட தனியார் செய்தித்தாள்களை நியமிப்பதுண்டு. இவை "சட்டப்படி தீர்மானிக்கப்பட்ட செய்தித்தாள்கள்" என அழைக்கப்படுகின்றன.
# அரசிதழ்

## சட்டவாக்க அவைகளின் பதிவேடுகள்

பல நாடுகளில் தங்கள் சட்டவாக்க அவைகளின் நிகழ்வுகளை பதிவு செய்ய தனியான காலப்படி வெளியாகும் அச்சிதழ்கள் உள்ளன.
# ஸ்ரீராமகிருஷ்ண விஜயம்

**ஸ்ரீராமகிருஷ்ண விஜயம்** (*Sri Ramakrishna Vijayam*) 1921 ஆம் வருடத்திலிருந்து தமிழில் வெளியாகும் மாத இதழ். இந்த ஆன்மீக பண்பாட்டு இதழை சென்னையில் உள்ள இராமகிருஷ்ண மடத்தினர் வெளியிடுகின்றனர். சென்னை ராமகிருஷ்ண மடத்தின் தலைவராக சுவாமி சர்வானந்தர் இருந்த சமயம் 1921 தை முதல் தேதி ஸ்ரீராமகிருஷ்ண விஜயம் துவங்கப்பட்டது. 1921-1922 இல் ’அண்ணா’ என்.சுப்ரமண்யம் இதன் ஆசிரியராக இருந்தார். அதன் பின்னர் 1922-1925இல் சுவாமி விபுலாநந்தர் இதன் ஆசிரியராக இருந்தார்.  
1921-1970 வருட கால கட்டத்தில் விளம்பரங்கள், படங்கள் இன்றி வந்தது. 2007 ஆம் ஆண்டு 55000 பள்ளி மாணவர்கள் இப்பத்திரிக்கையின் சந்தாதாரர்களாக இருந்தனர்.
# ஆந்திரப் பிரதேச விரைவுவண்டி

**ஆந்திர பிரதேச விரைவுவண்டி**, இந்திய ரயில்வேயினால் இயக்கப்படும் அதிவிரைவு தொடர்வண்டி ஆகும். இது தெற்கு ரயில்வே, மத்திய மத்திய ரயில்வே கோட்டங்களுக்கு உட்பட்ட சில தொடர்வண்டி நிலையங்களை இணைக்கிறது. இது இந்தியாவின் தலைநகரான புது டெல்லியை, தெலுங்கானாவுடனும் ஆந்திரப் பிரதேசத்துடனும் இணைக்கிறது. இது நாள்தோறும் இயங்கும். தெலுங்கானா, மகாராஷ்டிரா, மத்தியப் பிரதேசம், உத்தரப் பிரதேசம் ஆகிய மாநிலங்களைக் கடந்து சென்று தலைநகரான புது டெல்லியினை அடைகிறது. இதன் மொத்த பயண நேரம் 27 மணி நேரம் ஆகும்.  
12723 என்ற வண்டி எண்ணினை ஹைதாராபாத் – புதுடெல்லி வண்டிக்கும், 12724 என்ற வண்டி எண்ணினை புதுடெல்லி - ஹைதாராபாத் வண்டிக்கும் இந்திய ரயில்வே ஒதுக்கியுள்ளது. 1976 ஆம் ஆண்டில் இந்த ரயில் சேவைக்கு முதலில் மது தன்டாவதே நியமிக்கப்பட்டார்.
# ஆந்திரப் பிரதேச விரைவுவண்டி

## செயல்பாடு

1978 ஆம் ஆண்டில் ஆந்திர பிரதேச விரைவுவண்டி 23 மணி நேரத்தில் அதன் மொத்த தூரத்தினைக் கடக்குமாறு பயணித்தது. அதன் பின்னர் இந்த வண்டியின் சேவைகளுக்கான (செர்வீஸ்) நேரம் அதிகமாக்கப்பட்டது. இந்த ரயில் அறிமுகம் செய்யப்பட்ட காலகட்டத்தில் பல பகுதிகளில் வழிப்பாதைகள் ஒற்றை வழிகளாகவே இருந்தன. இதற்கு 1978-களில், செய்திகளை குறிப்புகளால் அனுப்புவதாக இருந்ததே காரணம்.  
இந்த ரயில் சேவை அறிமுகப்படுத்தப்பட்ட காலத்தில், 14 கோச்சுகளைக் கொண்ட இந்த வண்டியை 2600 குதிரைத் திறன் கொண்ட ALCO - WDM2 டீசல் இஞ்சின் இழுத்துச் சென்றது. 1981 ஆம் ஆண்டு இந்த ரயில்சேவை 21 கோச்சுகளாக உயர்த்தப்பட்டது. அப்போது இணைந்து செயல்படக்கூடிய 5200 குதிரைத் திறன் கொண்ட 2 ALCO (WDM2) இஞ்சினால் இழுக்குமாறு செய்யப்பட்டது.  
தற்போது இந்த வண்டியில் 7 குளிரூட்டப்பட்ட கோச்சுகளையும் சேர்த்து மொத்தமாக 24 கோச்சுகள் உள்ளன. இவற்றை மின்சார இஞ்சின் (WAP-7 / WAP4) இழுத்துச் செல்கிறது.  
1978 ஆம் ஆண்டில் இது ஆரம்பிக்கப்பட்டதில் இருந்து 1990 ஆம் ஆண்டுகள் வரை மொத்தமாகவே ஐந்து நிறுத்தங்கள் மட்டுமே இருந்தன. அவை ஜான்சி, போபால், நாக்பூர், பால்ஹர்ஷா, காசிபேட் ஆகியன. அதன் பின்பு, பல இடைநிறுத்தங்கள் ஏற்படுத்தப்பட்டு தற்போது மொத்தமாக 27 மணி நேர பயணத்தினைக் கொண்டுள்ளது. இதில் பேன்ட்ரி காரும் உணவு வசதிகளும் கொண்டுள்ளது.  
2014 ஆம் ஆண்டு ஜூலை மாதம் 8 ஆம் தேதி அறிவிக்கப்பட்ட ரயில்வே நிதியறிக்கையில், புதிய குளிர்சாதன வசதியுடன் கூடிய ஆந்திர பிரதேச விரைவுவண்டி வரப்போவதாக அறிவிக்கப்பட்டது. இது ஆந்திர பிரதேசத்திலுள்ள விஜயவாடாவில் இருந்து தொடங்கும் எனவும் அறிவித்தனர். இதற்கான ரேக் கிடைத்தவுடன் இதன் முதல் ஓட்டத்திற்கான தேதி அறிவிக்கப்படும் எனக் கூறுகின்றனர். தற்போது இந்திய மதிப்பின் படி 328 ரூபாய் முதல் 4375 ரூபாய் வரை இருக்கைகளின் கட்டண விலையுள்ளது.
# ஆந்திரப் பிரதேச விரைவுவண்டி

## வழிப்பாதையும் நிறுத்தங்களுக்கான நேரங்களும்

| எண் | நிலையத்தின் பெயர்
(குறியீடு) | வரும் நேரம் | புறப்படும் நேரம் | நிற்கும் நேரம்
(நிமிடங்கள்) | கடந்த தொலைவு
(கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | ஹைதராபாத் டெக்கான் (HYB) | தொடக்கம் | 06:25 | 0 | 0 | 1 | 1 |  |
| 2 | செகந்திராபாத் சந்திப்பு(SC) | 06:45 | 06:50 | 5 | 10 | 1 | 1 |  |
| 3 | காசிபேட் சந்திப்பு (KZJ) | 08:40 | 08:42 | 2 | 142 | 1 | 1 |  |
| 4 | ராம்குண்டம்(RDM) | 09:48 | 09:50 | 2 | 234 | 1 | 1 |  |
| 5 | மஞ்சேரியால் (MCI) | 10:01 | 10:02 | 1 | 248 | 1 | 1 |  |
| 6 | பெல்லம்பல்லி (BPA) | 10:27 | 10:28 | 1 | 268 | 1 | 1 |  |
| 7 | சிர்பூர் காகஸ்நகர் (SKZR) | 10:54 | 10:55 | 1 | 306 | 1 | 1 |  |
| 8 | பால்ஹர்ஷா(BPQ) | 12:25 | 12:35 | 10 | 376 | 1 | 1 |  |
| 9 | சத்ரபூர் (CD) | 12:54 | 12:55 | 1 | 390 | 1 | 1 |  |
| 10 | நாக்பூர் (NGP) | 15:45 | 15:55 | 10 | 587 | 1 | 1 |  |
| 11 | போபால் சந்திப்பு (BPL) | 21:50 | 22:00 | 10 | 976 | 1 | 1 |  |
| 12 | ஜான்சி சந்திப்பு (JHS) | 02:08 | 02:16 | 8 | 1267 | 2 | 1 |  |
| 13 | குவாலியர் (GWL) | 03:29 | 03:32 | 3 | 1364 | 2 | 1 |  |
| 14 | ஆக்ரா கண்டோன்மென்ட் (AGC) | 05:20 | 05:23 | 3 | 1482 | 2 | 1 |  |
| 15 | மதுரா சந்திப்பு (MTJ) | 06:06 | 06:08 | 2 | 1536 | 2 | 1 |  |
| 16 | பல்லப்கார்(BVH) | 07:50 | 07:52 | 2 | 1641 | 2 | 1 |  |
| 17 | நிசாமுதீன்(NZM) | 08:38 | 08:40 | 2 | 1670 | 2 | 1 |  |
| 18 | நியூடெல்லி(NDLS) | 09:05 | முடிவு | 0 | 1677 | 2 | 1 | } |
# ஆப்கானித்தான் குடியரசுத் தலைவர் தேர்தல் 2014

**ஆப்கானித்தான் குடியரசுத் தலைவர் தேர்தல்** முதற்கட்டமாக ஏப்ரல் 5, 2014 அன்றும் இரண்டாம் கட்டம் சூன் 14 அன்றும் நடத்தப்பட்டன. தற்போது பதவியிலுள்ள ஆப்கானியக் குடியரசுத் தலைவர் ஹமித் கர்சாய் மீண்டும் போட்டியிட தகுதியற்றவராக உள்ளார். செப்டம்பர் 16, 2013 முதல் அக்டோபர் 6, 2013 வரை வேட்பாளர்கள் வேட்புமனு தாக்கல் செய்தனர். இத்தேர்தலில் போட்டியிட மொத்தம் of 27 வேட்பாளர்கள் உறுதி செய்தனர். இருப்பினும், அக்டோபர் 22 அன்று ஆப்கானித்தானின் *சுயேட்சை தேர்தல் ஆணையம்* 16 வேட்புமனுக்களை நிராகரித்தது. தேர்தலில் போட்டியிட 11 வேட்பாளர்கள் தகுதி பெற்றனர். ஏப்ரல் 2014 தேர்தலுக்கு முன்னதாக மூன்று வேட்பாளர்கள் விலகிக் கொண்டனர். எஞ்சிய எட்டு பேரில் அப்துல்லா அப்துல்லாவும் அசரஃப் கனியும் முன்னணியில் இருப்பதாக கருத்துக் கணிப்புக்கள் தெரிவித்தன. அதற்கேற்பவே முதற்கட்ட தேர்தலில் அப்துல்லா முதலிலும் கனி இரண்டாவதாகவும் வந்தனர். இரண்டாம் கட்ட தேர்தல் முடிவுகளே புதிய குடியரசுத் தலைவரை தீர்மானிக்கும். சூன் 14 அன்று நடந்த இரண்டாம் கட்ட தேர்தலின் முன்னோட்ட முடிவுகள் சூலை 2 அன்றும் இறுதி முடிவுகள் சூலை 22 அன்றும் வெளியாவதாக இருந்தன. இருப்பினும், மோசடிகள் நடந்ததாக எழுந்த பரவலான குற்றச்சாட்டுக்களால் இம்முடிவுகள் இன்னமும் அறிவிக்கப்படவில்லை. அப்துல்லா அப்துல்லாவோ அசரஃப் கனி அகமத்சய்யோ தான் வெற்றி பெற்றவர் என்றபோதும் தேர்தல் மோசடிகளால் முடிவு இன்னமும் அறிவிக்கப்படவில்லை.  
இந்த தேர்தலே ஆப்கானித்தானின் வரலாற்றில் முதன்முறையாக மக்களாட்சி முறைமையில் அதிகாரம் மாற்றப்படும் நிகழ்வாக அமையும்.
# அப்துல்லா அப்துல்லா

**அப்துல்லா அப்துல்லா** (*Abdullah Abdullah*, பாரசீக/பஷ்தூ: , பிறப்பு 5 செப்டம்பர் 1960) ஆப்கானிய அரசியல்வாதியும் மருத்துவரும் ஆவார். வடக்குக் கூட்டணியின் கொல்லப்பட்ட தலைவர் அகமது ஷா மசூத்தின் மிக அண்மித்த நண்பராகவும் அறிவுரைஞராகவும் இருந்துள்ளார். ஆப்கானிய இசுலாமிய எமிரேட் (தாலிபான் ஆட்சி)யின் வீழ்ச்சிக்குப் பிறகு 2001 முதல் 2005 வரை அப்துல்லா வெளியுறவுத்துறை அமைச்சராக பணியாற்றி உள்ளார்.
# அசரஃப் கனி அகமத்சய்

**அசரஃப் கனி அகமத்சய்** (*Ashraf Ghani Ahmadzai*, , ) ஆப்கானிய அரசியல்வாதியும் 2014 குடியரசுத் தலைவர் தேர்தல் வேட்பாளரும் ஆவார். **அசரஃப் கனி** என அழைக்கப்படும் இவரது பஷ்தூன் இனத்தின் பெயர் அகமத்சய் ஆகும். சில பஷ்தூன் மக்களைப் போலவே தம் இனத்தின் பெயரைக் கடைசிப் பெயராக வைத்துள்ளார். முன்னதாக ஆப்கானிய அரசில் நிதி அமைச்சராகவும் காபூல் பல்கலைக்கழகத்தின் வேந்தராகவும் பணியாற்றி உள்ளார்.
# நடுக்கம்

**நடுக்கம் / நடுக்கங்கள் அல்லது டிக் டேக் டோ** என்பது தாளில் எழுதி விளையாடக்கூடிய சிறுவர் விளையாட்டு. இதை எக்சும் ஓவும் என்றும் குறிப்பிடுவர். இந்த விளையாட்டை இருவர் மட்டுமே விளையாட முடியும். தாளில் 3 X 3 என்ற அமைப்பில் ஒன்பது கட்டங்கள் இருக்கும். ஒருவர் ’X’ என்ற குறியீட்டையும், மற்றவர் ’O’ என்ற குறியீட்டையும் பயன்படுத்த வேண்டும். குலுக்கல் முறையிலோ, காசை சுண்டியோ குறியீடுகளைத் தேர்ந்தெடுத்துக் கொள்ளலாம். ஒருவர் தம் குறியீட்டை ஏதாவது ஒரு கட்டத்தில் எழுத வேண்டும். மற்றவரும் அதைத் தவிர்த்த மற்றொரு கட்டத்தில் தம் குறியீட்டை எழுத வேண்டும். இவ்வாறு ஆட்டம் தொடரும். அடுத்தடுத்த மூன்று கட்டங்களில் தம் குறியீடு வருமாறு சிந்தித்து எழுத வேண்டும். எவரின் குறியீடு அடுத்தடுத்து உள்ள மூன்று கட்டங்களில் நேர்வாக்கிலோ, குறுக்குவாக்கிலோ இருக்கிறதோ அவர் வென்றவர் ஆவார். எல்லா கட்டங்களிலும் எழுதி முடித்த பின்னரும், இருவருக்குமே நேராகவோ, குறுக்குவாக்கிலோ அடுத்தடுத்த மூன்று கட்டங்களில் குறியீடு அமையாவிடில், ஆட்டம் சமநிலையில் முடியும். அதிகபட்சமாக ஒருவர் ஐந்து கட்டங்களில் மட்டுமே எழுத முடியும். மொத்தமே ஒன்பது கட்டங்கள் என்பதால் ஓரிரு நிமிடங்களில் ஆட்டத்தை முடிக்கலாம்.
# 1036 கனிமட்

**1036 கனிமட்** (1036 Ganymed) என்பது 32-34 கி.மீ. அகலம் உடைய மிகப் பெரிய புவியருகு சிறுகோள் ஆகும். இது வால்ட்டர் பாடே என்பவரால் அக்டோபர் 23, 1924 அன்று கண்டறியப்பட்டது.இது நன்கு தீர்மானிக்கப்பட்ட சுற்றுப்பாதையை உடையது மேலும் இது 0.374097 வானியல் அலகு(55,964,100 கி.மீ.; 34,774,500 மைல்கள்) தொலைவில் அடுத்தமுறை 13 அக்டோபர் 2024 அன்று புவியைக் கடந்து செல்கிறது.
# 1036 கனிமட்

## பண்புகள்

1931 இல் சமர்பிக்கப்பட்ட ஆய்வு அறிக்கையில் இதன் **1036 கனிமட்** ஒளிர்வு தன்மை 9.24 இது தற்போதைய மதிப்பு 9.45 யை விடச் சற்று அதிகம். 1036 கனிமட் ஒரு எஸ்-வகை சிறுகோள், அதாவது இரும்பு மற்றும் மக்னீசியம் சிலிகேடால் ஆனது. நிறமாலை அளவீடுகளின் படி 1036 கனிமட் எஸ் (VI) நிறமாலை வகை ஆகும், இது பைராக்சீனை கொண்டுள்ளது என்பதைக் காட்டுகிறது.  
1998 ஆம் ஆண்டு அரிசிபோ வானிலை ஆய்வுக்கூடம் இதனை ரேடார் மூலம் கண்காணிப்பு செய்ய ஆராம்பித்தது அதன்படி இது தோரயமான கோள வடிவத்தை உடையதென அறிந்தார்கள். மேலும் இந்த முறை பல சிறுகோள்களின் ஒளியின் அடர்த்தி காலத்தைப் பொருத்து மாறுவதைக் கொண்டு ஒரு வரைபடம் மற்றும் முனைவாக்கம் வரைபடம் (polarization curves) வரைந்தார்கள்.
# கே. வீரமணி

**கே. வீரமணி** (*K. Veeramani*;1936 - 29 அக்டோபர் 1990) தமிழகத்தைச் சேர்ந்த பக்தியிசைப் பாடகர் ஆவார்.